Diari Oficial de la Generalitat Valenciana


Sumari del DOGV 3520, del 18-06-1999 (1999/4560)

Informació pública de l'emissió de quotes, en període voluntari de pagament, de recursos permanents de la Cambra Oficial de Comerç, Indústria i Navegació d'Alacant, corresponent a l'exercici 1999.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3520

Data del DOGV
:   18-06-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/4560


Organisme emissor
:   Cambra Oficial de Comerç, Indústria i Navegació - Alacant

Tipus de document
:   Anunci

Informació pública de l'emissió de quotes, en període voluntari de pagament, de recursos permanents de la Cambra Oficial de Comerç, Indústria i Navegació d'Alacant, corresponent a l'exercici 1999. [1999/Q4560]
  
En compliment de la Llei 3/1993, de 22 de març, Bàsica de les Cambres Oficials de Comerç, Indústria i Navegació, en els articles 6, 12, 13 i 14 (Boletín Oficial del Estado número 70, de 23 de març de 1993) i article 62 de la Llei 12/1996, de 30 de desembre, de Pressupostos Generals de l'Estat per a 1997 (Boletín Oficial del Estado de 31 de desembre de 1996) i la Llei 11/1997, de 16 de desembre, de la Generalitat Valenciana, de Cambres Oficials de Comerç, Indústria i Navegació de la Comunitat Valenciana (Diari Oficial de la Generalitat Valenciana 3.145, de 18 de desembre de 1997), aquesta Cambra Oficial de Comerç, Indústria i Navegació comunica als seus electors contribuents haver posat al cobrament les exaccions següent, exigibles segons la llei:
  
Impost d'activitats econòmiques: una quota mínima de 1.218 pessetes (article 12.1.a de la Llei 3/1993).
  
Impost sobre la renda de les persones físiques: una exacció de l'1,5 per 1.000 girada sobre els rendiments a què fa referència la secció tercera del capítol primer del títol V de la Llei 18/1991, de 6 de juny, de l'impost sobre la renda de les persones físiques, quan deriven d'activitats incloses en l'article 6 de la Llei 3/1993 (article 62 de la Llei 12/1996).
  
Impost de societats: l'article 62 de la Llei 12/1996 estableix que el tipus aplicable a cada un dels trams de quota serà el que s'indica a continuació:
  
Tram/pessetes %
  
de 1 a 39.424.666 0,75
  
de 68.777.827 a 929.401.027 0,70
  
de 910.571.008 a 097.885.552 0,65
  
de 110.011.095 a 5.405.515.148 0,55
  
de 1.210.636.679 a 1.195.680.645 0,45
  
de 2.597.700.340 a 6.583.926.931 0,30
  
de 0.176.483.069 a 3.870.848.680 0,15
  
més de 3.778.629.622 0,01
  
Terminis per a efectuar l'ingrés:
  
De conformitat amb l'article 20.2 del Reglament General de Recaptació de 10 de desembre de 1990:
  
- Notificacions entre els dies 1 i 15 de cada mes, fins al dia 5 del mes següent o hàbil posterior.
  
- Notificacions entre els dies 16 i darrer de cada mes, fins al dia 20 del mes següent o hàbil posterior.
  
Una vegada finalitzat el període de pagament voluntari, el cobrament de les quotes impagades serà tramitat d'acord amb el procediment de recaptació en via de constrenyiment, amb els recàrrecs i interessos corresponents.
  
Formes de realitzar l'ingrés:
  
Pagament a la finestreta de qualsevol de les entitats bancàries següents: Caja de Ahorros del Mediterráneo, Banco de Alicante, Bancaixa, Banco Exterior de España, Banco Bilbao Vizcaya, Banc de València, Banco Español de Crédito.
  
Recursos:
  
Dins del termini de 15 dies comptadors des de l'endemà d'aquesta notificació: reclamació economicoadministrativa davant el Tribunal Economicoadministratiu Regional de València o secretaria delegada a Alacant, sense perjudici del recurs de reposició previ, amb caràcter potestatiu, davant la Cambra Oficial de Comerç, Indústria i Navegació d'Alacant. Ambdues vies no es poden alternar.
  
Alacant, 10 de maig de 1999.- El president: Luis Esteban Marcos.